Fahad Awaleh

Fahad Awaleh (født 1977) er en norsk håndballspiller, forsker og management konsulent.

Håndballspiller 
Fahad Awaleh begynte å spille håndball i Vestli Idrettslag da han var tenåring, og var med i Vestlis debutsesong i Eliteserien i 1998-1999-sesongen. I 1999-2000-sesongen gikk han til Stabæk/Haslum (seinere Haslum Håndballklubb), Etter én sesong gikk han videre til Nittedal. Dette laget avanserte raskt til Eliteserien. I 2003-2004-sesongen var han tilbake i Vestli, og var med på å sikre laget bronseplassring i Eliteserien i 2005-2006-sesongen. Han meldte overgang til Elverum Håndball i 2006-2007-sesongen, men returnerte til Vestli i forkant av 2007-2008-sesongen. Awaleh la opp som håndballspiller i 2009.

Siviløkonom 
Awaleh tok siviløkonomgraden på Handelshøyskolen BI i 2001, og ble Master of Science in Strategy i 2002. I 2008 tok han doktorgraden med avhandlingen Interacting Strategically within Dyadic Business Relationships – A case study from the Norwegian Electronics Industry. Han blei så ansatt som postdoktor ved BI i samarbeid med bedriften Wilh. Wilhelmsen. I 2010 ble han ansatt som nestleder i foretaket Fus barnehagene. I 2015 ble han ansatt som førsteamanuensis ved Institutt for ledelse og organisasjon ved Høyskolen Kristiania.

Referanser

Eksterne lenker 
 

Nordmenn av somalisk opphav
Norske håndballspillere
Norske siviløkonomer fra BI
Håndballspillere for Elverum Håndball
Personer fra Oslo
Personer tilknyttet Høyskolen Kristiania